cyanic-selkie/wikianc huggingface dataset:
Beulah
Últimos anos
En 2002 Handsome Western States estaba descatalogado e publicouse por terceira vez, e a banda realizou outra xira polos Estados Unidos, tras a cal comezou a ensaiar material para o seu seguinte álbum. O período que rodeou a concepción e gravación de Yoko foi un dos de maiores conflitos persoais da banda: Kurosky separouse da moza coa que levaba moito tempo, e tres dos seis membros do grupo divorciáronse. En medio disto, os cimentos da banda parecían tremer e xurdiron rumores sobre a separación de Beulah. O estado de ánimo do álbum era moito máis escuro e a banda retirou gran parte da súa instrumentación, preferindo crear un son máis directo en vez de realizar múltiples capas na mestura. O álbum tomou unha dirección máis roqueira que os seus anteriores lanzamentos e tras o seu lanzamento conseguiu un eloxio semellante ao dos seus dous discos anteriores. En decembro lanzouse un álbum de demos, titulado Yoko Demo.
Cernuella virgata
Cernuella virgata é unha especie de molusco gasterópodo. Foi descrita por primeira vez por Cornelius Herman Muller en 1774.
Diana Atamaint
Shiram Diana Atamaint Wamputsar, nada en Sucúa o 12 de maio de 1972, é unha política ecuatoriana e a primeira integrante do pobo shuar en ser lexisladora. É presidenta do Consello Nacional Electoral dende novembro de 2018.
Traxectoria
Aos 26 anos foi nomeada técnica do Proxecto de Desenvolvemento dos Pobos Indíxenas e Negros de Ecuador, desenvolvido polo Banco Mundial. O seu cargo permitiulle visitar diversas comunidades da Amazonía ecuatoriana e atender as súas necesidades, con varios grupos pedíndolle que actuase como a súa representante.
Antanas Žukauskas
Esculturas
miniatura|Anūkas, no Parque das Esculturas de [[Klaipeda (1985). ]] Escultura á maternidade (Motinystė) en Plungė (1972).
Margarida Lopes de Almeida
Homenaxes
En febreiro de 1934, foi agraciada en Portugal co grao de oficial da Orde de San Tiago da Espada. En marzo do mesmo ano, foi descerrada unha placa en mármore no salón nobre do Teatro Municipal Baltazar Dias, na súa homenaxe e conmemorando a súa pasaxe polo Funchal.
Tafio
Poseidón raptou a Hipótoe e levouna ás illas Equínades. Con ela enxendrou a Tafio. Este tivo un fillo afamado, Pterelao a quen Poseidón concedeu a inmortalidade mentres mantivera a súa cabeleira de ouro.
Hemigaleus australiensis
Características
Hemigaleus australiensis é un tiburón de tamaño medio (pode alcanzar até os 110 cm de lonxitude). A cabeza é moderadamente longa, presentando na boca dentes en fileiras de 28 a 30 (no maxilar superior) e de 46 a 52 (no maxilar inferior). As aletas dorsais están lixeiramente inclinadas cara a atrás, moderadamente falciformes, ou non falciformes. A primeira aleta dorsal ten un tamaño de 2,6 a 3 da lonxitude da cabeza. O lóbulo superior da aleta caudal é moderadamente ancho, non alongado, e o lóbulo ventral desta aleta é curto. As aletas pectorais son anchas, falciformes. A segunda aleta dorsal presenta unhha punta escura visíbel, e a primeira aleta dorsal ten a marxe posterior pálida. Os cláspers, pterigopodioS ou pterigópodos dos adultos son moderadamente curtos. (Ver pterigopodio).
Bioloxía
Hemigaleus australiensis¨é unha especie predominantemente demersal, que vive nas plataformas continentais e insulares desde baías pouco profundas e costeiras até os 170 m de profundidade.
Marco Cecilio Metelo (homónimos)
Marco Cecilio Metelo pode referirse ás seguintes da Antiga Roma:
Aamir Khan
Mohammed Aamir Hussain Khan (|ˈaːmɪr xaːn|), nado en Bombai o 14 de marzo de 1965, é un actor, director e produtor cinematográfico indio que traballa en filmes en hindi. Durante a súa carreira, Khan estableceuse como un dos actores indios máis populares e influentes.
Traxectoria
Khan apareceu por primeira vez na pantalla como actor infantil no filme do seu tío Nasir Hussain Yaadon Ki Baaraat (1973). Como adulto, a súa primeira longametraxe foi Holi (1984). Pasou a dedicarse á interpretación a tempo completo cun papel protagonista en Qayamat Se Qayamat Tak (1988). A súa interpretación en Raakh valeulle un National Film Award na categoría de mención especial. Converteuse nun actor destacado na década de 1990 ao aparecer en varios filmes de éxito comercial, incluídos Dil, Raja Hindustani e Sarfarosh.
Illa sagrada de Okinoshima e sitios asociados na rexión de Munakata
A Illa sagrada de Okinoshima e sitios asociados na rexión de Munakata, (「神宿る島」宗像・沖ノ島と関連遺産群), é un grupo de sitios no noroeste de Kyūshū, Xapón, que inscribíuse na Lista do Patrimonio da Humanidade da UNESCO en 2017, baixo os criterios II e III.
Envío orixinal
Os seguintes sitios incluíronse na candidatura orixinal, pero excluíronse da inscrición final:
Tamaño do xenoma
Orixe do termo
miniatura|[[Árbore da vida cos tamaños dos xenomas representados nas barras externas]]
En especies endosimbióticas obrigadas
Propúxose o modelo de evolución redutiva como un intento de definir as características comúns observadas en todos os endosimbiontes obrigados. Este modelo ilustra catro características xerais das especies con xenomas reducidos e intracelulares obrigadas:
Baseándose neste modelo, está claro que os endosimbintes enfróntanse a retos adaptativos diferentes aos das especies de vida libre e, como se deduce da análise de diferentes parasitos, os seus repertorios de xenes son extremadamente diferentes, o que nos leva á conclusión de que a miniaturización do xenoma segue un padrón distinto nos diferentes simbiontes.
Regra de Drake
Propúxose que o pequeno tamaño dos virus de ARN está constrinxido por unha relación tripartita entre a fidelidade de replicación, o tamaño do xenoma e a complexidade xenética. A maioría dos virus de ARN carecen da función de corrección de erros do ARN, que limita a súa fidelidade de replicación e, por tanto, o tamaño do seu xenoma. Isto tamén se denominou "paradoxo de Eigen". Unha excepción á regra do pequeno tamaño xenómico nos virus de ARN encóntrase nos Nidovirus. Estes virus parece que adquiriron unha exorribonuclease 3′-5′ (ExoN) que lles permite un incremento no tamaño xenómico.
Probas da minituarización do xenoma
Outro exemplo de miniaturización está representado pola presenza de nucleomorfos, núcleos escravos, dentro da célula de dúas algas difererntes, criptófitas e cloraracneanas.
The Serpent (serie de televisión)
Sinopse
Ambientada a mediados da década de 1970, a serie conta a historia de Charles Sobhraj, un asasino en serie francés de ascendencia india e vietnamita, quen drogaba e roubaba a turistas, especialmente a mozos mochileiros que viaxaban a Bangkok, Tailandia, na coñecida como ruta hippie. Sobhraj rouba os pasaportes e as identidades das súas vítimas para viaxar polo mundo e vender as xemas roubadas xunto coa súa noiva Marie-Andrée Leclerc. Mentres Sobhraj comete os seus crimes, o diplomático neerlandés Herman Knippenberg comeza a investigar o asasinato dunha parella de turistas e descobre pistas que o levan cara a Sobhraj.
Ladislao Mazurkiewicz
Xogou en equipos de cinco países, brillando especialmente no Peñarol, co que gañou catro campionatos uruguaios. Era o porteiro titular do Peñarol de 1966, considerado o mellor equipo da época a nivel mundial e un dos mellores dos anos sesenta, despois de conquistar a Copa Libertadores contra o River Plate e a Copa Intercontinental contra o Real Madrid.
Selección uruguaia
Debutou coa selección uruguaia o 16 de maio de 1965 no Estadio Centenario, substituíndo no minuto 34 ao lesionado Walter Taibo nun partido da Copa Juan Pinto Durán contra a selección de Chile. Fíxose rapidamente coa titularidade e foi o elixido por Ondino Viera para defender a portería uruguaia no Mundial de 1966 en Inglaterra. No partido inaugural, fronte a 110.000 espectadores, converteuse no primeiro porteiro en 28 anos en conseguir manter a portería a cero contra Inglaterra no Estadio de Wembley, dende que o fixera o escocés David Cumming en 1938. Encaixou só un gol na primeira fase, obra do francés Héctor De Bourgoing. Con todo, o equipo uruguaio caeu nos cuartos de final contra Alemaña por 4-0, nun partido no que foron expulsados dous futbolistas uruguaios, Horacio Troche e Héctor Silva. Os goles alemáns foron anotados por Helmut Haller (2), Franz Beckenbauer e Uwe Seeler. Foi elixido terceiro mellor gardameta do Mundial por detrás de Gordon Banks e Lev Iashin.
Recoñecementos
Foi elixido pola IFFHS como o 12º mellor porteiro mundial do século XX e o 5º de América do Sur.
Palmarés
Selección uruguaia
Varshini Prakash
Varshini Prakash é unha activista climática e directora executiva do Sunrise Movement, unha organización 501 (c) (4) que cofundou en 2017. Foi nomeada na Next list de Time 100 en 2019 e foi correcipiente do premio Sierra Club John Muir en 2019.
Alain Tanner
Alain Tanner, nado en Xenebra o 6 de decembro de 1929 e finado na mesma cidade o 11 de setembro de 2022, foi un director de cinema suízo.
Traxectoria
Tanner marchou un tempo a Francia onde participou en varios filmes comerciais. Alí coñeceu algún dos máis importantes directores da Nouvelle Vague de París, así como a Henri Langlois, director da Cinémathèque Française. Mais a atmosfera dos círculos cinematográficos da cidade desagradouno; el describiuno como "desapiadado".
Fluxo (física)
Difusión química
onde o segundo factor é o percurso libre medio e a raíz cadrada (coa constante k de Boltzmann) é a velocidade media das partículas.
Alessandra Giliani
Algúns estudosos consideran que foi inventada por Alessandro Machiavelli (1693-1766), mentres outros manteñen que a participación dunha muller na anatomía nesa época era tan asombrosa que foi suprimida da historia.
Legado
O cráter de Venus Giliani foi bautizado na súa honra.
O seu nome aparece no Heritage Floor da instalación The Dinner Party da artista Judy Chicago.
Macaca fascicularis
Etimoloxía
En Indonesia e Malaisia o M. fascicularis e outras especies de macacos coñécese xenericamente como kera, posiblemente debido aos seus berros agudos.
Nalgúns países chámanlle macaco de rabo longo, porque este adoita ser máis longo que o corpo. O nome de macaco cangrexeiro que tamén recibe refírese a que nalgunhas zonas adoita baixar ás praias a procurar cangrexos. Outro nome que se lle dá, especialmente en laboratorios, é o de mono cinomolgo, polo nome da raza de homes de pelo longo e coidadas barbas que utilizaban cans para cazar segundo Aristófanes de Bizancio, que parece que deriva do palabra grega cynomolgus, do grego κύων, cyon 'can' (xenitivo cyno-s) e o vebo ἀμέλγειν, amelgein 'muxir, extraer leite' (adxectivo amolg-os), porque se dicía que muxían as cadelas.
Taxonomía
As 10 subespecies de M. fascicularis son:
Características
A lonxitude corporal do adulto, que varía entre as subespecies, é de 38–55 cm e os brazos e pernas son relativamente curtos. Os machos son considerablemente maiores que as femias, con pesos de 5–9 kg, comparados cos 3–6 kg das femias. O rabo é máis longo que o corpo, tipicamente de 40–65 cm e úsano para equilibrarse cando saltan grandes distancias de ata 5 m. As partes superiores do corpo son marróns escuras con puntas marróns douradas claras. A parte ventral é gris clara con rabo gris/marrón. Teñen pelos no alto da cabeza dirixidos cara atrás que ás veces forman curtas cristas na parte media. A pel é negra nos pés e orellas, pero a pel do fociño é de cor rosa agrisada clara. As pálpebras a miúdo teñen prominentes marcas brancas e ás veces teñen marcas brancas nas orellas. Os machos teñen un bigote característico e longos pelos nas fazulas, mentres que as femias teñen só os pelos longos das fazulas. Teñen unha bolsa nas meixelas que usan para almacenar comida cando van na súa busca. As femias non mostran ningún inchamento perineal.
Vida en grupo
Os grupos sociais de macacos son mantidos unidos polas femias, xa que os machos se dispersan ao chegaren á puberdade. Así, o coeficiente de parentesco no grupo como media parece ser menor que a matrilinearidade. Aparecen máis diferenzas en parntesco cando se comparan as liñaxes de alto rango coas de menor rango, xa que os individuos de alto rango están máis estreitamente relacionados entre si. Ademais, os grupos de machos dispersos nacidos nos mesmos grupos sociais mostran unha diversidade de parentesco, ás veces parecen ser irmáns, mentres que outras veces parecen non estar emparentados.
Conflito intraespecífico
Os M.fascicularis mostran dúas das tres formas suxeridas de comportamento postconflito. Tanto en estudos en catividade coma na natureza, os monos mostraban unha reconciliación ou unha interacción máis amistosa entre anteriores opoñentes, e unha redirección ou actuación agresiva cara a un terceiro individuo. Non se observou consolación en ningún dos estudos realizados.
Dieta
Mostra unha baixa tolerancia a tragar sementes. A pesar da súa incapacidade de dixerir sementes, moitos primates de similar tamaño tragan grandes sementes de ata 25 mm e simplemente as defecan enteiras sen dixerir. Porén, os M. fascicularis cospen as sementes que meten na boca se son maiores de 3–4 mm. Esta decisión de cuspir as sementes pénsase que é adaptativa; evita encher o estómago con sementes voluminosas inaproveitables das que non vai poder extraer enerxía. O macaco axuda ás plantas, xa que distribúe as súas sementes en novas áreas: comen duriáns como os de Durio graveolens e D. zibethinus, e son un importante dispersor de sementes de ditas especies.
Relacións cos humanos
As zonas onde vive M. fascicularis solápanse amplamente con aquelas onde vive o ser humano no sueste de Asia. En consecuencia, viven xuntos en moitos lugares, en estreita proximidade. Algunhas desas áreas están asociadas a sitios relixiosos e costumes locais, como os templos de Balí en Indonesia, Tailandia e Camboxa, mentres que noutras áreas hai conflitos cos humanos como consecuencia da perda de hábitats e a competición pola comida e o espazo. Humanos e macacos compartiron ambientes desde tempos prehistóricos e ambos adoitan frecuentar os hábitats forestais e ribeiras de ríos. Os propios macacos foron ocasionalmente utilizados como comida por algúns pobos indíxenas que moran nos bosques. En Mauricio, son capturados e vendidos para a industria farmacéutica, e en Angaur e Palau, véndense como animais de compañía. Os macacos aliméntanse da cana de azucre e outros cultivos, afectando a agricultura e sustento de moita xente e poden ser agresivos cos humanos. Poden ser portadores de doenzas humanas mortais, como o herpes virus B dos monos, que tamén pode afectar humanos. En Singapur adaptáronse ao ambiente urbano.
Status de conservación
Este macaco ten a terceira área de distribución máis grande dun primate, só detrás do ser humano e do macaco rhesus. A Lista Vermella da IUCN clasifica a especie como en perigo, e a CITES sitúao no seu Apéndice II. O status da especie para a IUCN cambiou no verán de 2022 desde estar en situación pouco preocupante en 2020 a en perigo como resultado do declive da poboación debida á caza e ás problemáticas interaccións cos humanos, a pesar da súa ampla área de distribución e capacidade de adaptarse a diferentes hábitats. Entre estas interaccións están o aumento da demanda de macacos para a experimentación médica durante a pandemia de COVID-19, e o rápido desenvolvemento da paisaxe no sueste asiático, coa conseguinte perda de hábitat. Un estudo de 2008 sobre as súas poboacións suxeriu a necesidade de monitorizar mellor as poboacións debido ao incremento do comercio con especies salvaxes e o aumento do nivel de conflito entre macacos e humanos, que continúa facendo diminuír a poboación global da especie.
Clons
O 24 de xaneiro de 2018 científicos chineses informaron na revista Cell da creación de dous M. fascicularis clónicos, aos que chamaron Zhong Zhong e Hua Hua, para o cal usaron o método de transferencia de ADN co que se orixinara a ovella Dolly. Isto fixo que Zhong Zhong e Hua Hua fosen os primeiros primates clonados usando o método de transferencia nuclear de células somáticas.
Raymond T. Baker
Carreira rpofesional
Durante moito tempo amosou interese pola reforma penitenciaria e en 1911, un ano despois de que o seu irmán fose nomeado fiscal xeral do Estado, Baker, que fora o director da súa campaña, accedeu ao cargo de alcaide da prisión estatal de Nevada, que ocupou desde o 1 de febreiro dese ano ata o 10 de maio de 1912.
Baker presentouse por Nevada ás eleccións ao Senado de 1926, dentro da candidatura demócrata, mais acabou derrotado polo candidato republicano Tasker Oddie.
Lindt & Sprüngli
Século XXI
dereita|227x227px|[[Trufa de chocolate Lindt.]] Lindt conta con máis de 300 tendas situadas en todos os continentes. O grupo está composto por fábricas en Suíza, Alemaña, Francia, Italia, Austria e os Estados Unidos, e filiais de vendas e distribución no Reino Unido, Polonia, España e o Canadá, e oficinas de vendas na Arxentina, Hong Kong e Dubai. Lindt tamén ten unha extensa rede de venda de distribuidores no mercado. No Brasil está presente dende 1969 ; anunciouse unha colaboración (joint venture) en marzo de 2014 co Grupo CRM, propietario de Kopenhagen e Brasil Cacau cunha participación do 51% nas accións e inaugurou a primeira tenda Lindt o 25 de xullo de 2014.
Miopía
Tratamento
Para que os miopes poidan enfocar os obxectos afastados sobre a retina, débese interpor entre esta e o obxecto unha lente diverxente ou negativa, xa sexa na forma de lente normal, de contacto ou lente intraocular. Outra posibilidade é alterar o valor dióptrico da córnea reducindo o seu espesor mediante cirurxía con láser. Pódense aplicar varias técnicas, como a PKR, LASIK, LASEK, EPILASIK ou RELEX-SMILE. Cando non é posible a cirurxía láser para corrixir o defecto e o paciente non desexa utilizar lentes, pode realizarse unha intervención mediante a cal se coloca unha lente intraocular.
Cartaxinense
Provincia eclesiástica
Cando o Imperio Romano se converteu ao cristianismo, a Igrexa cristiá primitiva fíxose cargo da división provincial imperial.Deste xeito, as primeiras provincias eclesiásticas correspondían exactamente coas estruturas provinciais romanas existentes, incluída a provincia Cartaxinense, que exercía así a función de sé metropolitana sobre todos os bispados que existían no seu territorio. A coincidencia entre división política e división relixiosa existiu ata a caída do Imperio Romano de Occidente no ano 476. A mediados do século VI, a provincia eclesiástica cartaxinesa foi dividida politicamente en dúas: unha parte no centro da península controlada polo visigodos e outro ao sur.e ao leste controlado polos bizantinos.
Concilio de Toledo
A cidade de Toleto (Toledo), capital do reino visigodo, estaba incluída na Cartaxinense, cuxa capital estaba baixo dominio bizantino. Por iso, pouco despois de acceder ao trono, o rei visigodo Gundemaro promoveu a celebración dun sínodo que tivo lugar en Toledo e que acordou que Toledo sería a nova metrópole de toda a provincia, arrebatándolle este título á sé de Cartaxena, un declaración que apoiou ao rei mediante decreto do 23 de outubro de 610. Deste xeito desapareceu a provincia eclesiástica Cartaxinense.
Cando Cartaxena foi conquistada polos reinos cristiáns no século XIII, a diocese foi restaurada, pero sen carácter metropolitano.
Virus da leucemia felina
Prevención
Este areeiro foi orixinalmente deseñado para gatos con diabetes, co fin de permitir as inspeccións periódicas dos niveis de azucre no sistema do gato. Por coincidencia, a caixa tamén axuda a previr a infección por VLFe entre os gatos domésticos.
Lourdes Tibán
Inicios na política
Empezou a súa vida política en 1997 como asesora do deputado Leonidas Iza. Anos máis tarde pasou a ser subsecretaria de Desenvolvemento Rural no Ministerio de Benestar Social baixo o goberno de Lucio Gutiérrez, abandonando o posto cando rompeu a alianza existente entre o Goberno e Pachakutik.
Beckett (filme)
Beckett é un filme italo-brasileiro de 2021 dirixido por Ferdinando Cito Filomarino. Está protagonizado por John David Washington, no papel dun turista estadounidense en Grecia que se converte en obxectivo dunha cazaría humana logo dun accidente, e debe chegar á embaixada para aclarar todo; Boyd Holbrook, Vicky Krieps e Alicia Vikander compoñen o resto do elenco.
Gail Bradbrook
Traxectoria
Bradbrook naceu no condado de Yorkshire do Oeste e o seu pai traballaba nunha mina en South Kirkby. Estudou biofísica molecular na Universidade de Mánchester e realizou un doutoramento. Despois de graduarse, realizou traballos postdoctorais na India e Francia. O interese polos dereitos dos animais levou a Bradbrook a unirse ao Partido Verde con 14 anos.
Vida persoal
Bradbrook casou dúas veces, a primeira vez con Jeffrey Forshaw e ten dous fillos. Vive en Stroud do mesmo xeito que o seu ex compañeiro Simon Bramwell, tamén cofundador de Extinction Rebellion.
Yellow Is Forbidden
Yellow Is Forbidden é un filme documental neozelandés de 2018 escrito e dirixido por Pietra Brettkelly. Foi escollido como candidato de Nova Zelandia para o Óscar ó mellor filme en lingua non inglesa na 95ª edición dos premios, mais finalmente non foi nomeado.
Comisión de Moeda, Pesos e Medidas da Cámara de Representantes dos Estados Unidos
Competencias
As competencias da Comisión estendíanse tamén á regulación da Casa da Moeda dos Estados Unidos e as súas cecas sucursais, así como das oficinas de ensaios.
Holstein (homónimos)
A palabra Holstein pode referirse a:
Teófila Sasiaín
Traxectoria
En 1967 realizou unha exposición antolóxica nas salas da Asociación de Artistas. En 1969 a I Exposición de Bolseiros Provinciais no palacio municipal ofreceu obra súa xunto coa doutros doce artistas tamén con bolsas. Na nova sobre a exposición recoñeceuse a súa pintura como de "clásico vigor".
Irena Creed
Traxectoria
Creed realizou os seus estudos universitarios na Universidade de Toronto, onde se graduou con honras na Licenciatura en Ciencias da Zooloxía, na especialización de Botánica. Logo estudou un máster en Ciencias da Botánica e Ciencias Ambientais, e finalmente, obtivo un doutoramento en Xeografía. Creed converteuse en bolseira postdoutoral na Universidade de Alberta, onde estudou estratexias de xestión forestal e os seus impactos nos ecosistemas circundantes.
De 1998 a 2017, Creed foi profesora nos departamentos de Bioloxía e Xeografía da Western University. A partir dese momento, converteuse na directora executiva da Escola de Medio Ambiente e Sustentabilidade da Universidade de Saskatchewan. Creed segue sendo profesora adxunta na Western University e tamén dá clases na Universidade de Guelph e no Instituto da auga, Medio Ambiente e Saúde da Universidade de Nacións Unidas.
Faustino Ramos Díez
Vida persoal
Casou con María del Carmen Pérez e foi pai de Rosa María, Carmina, Concepción, Faustino, Rosario e Paloma Ramos Pérez.
Valor C
Valores C en humanos
O contido GC do xenoma humano é dun 41%. Contabilizando os autosomas, e os cromosomas X e Y, os contidos GC haploides humanos son 40,97460% para os gametos X e 41,01724% para os gametos Y.
Medio dólar do Centro Musical de Cincinnati
Lanzamento, distribución e coleccionismo
Ante o éxito da emisión, Melish intentou que o Congreso autorizase a produción de máis moedas con data de 1937, mais non o conseguiu. Lograra que o Congreso autorizase outra conmemorativa baixo o seu control, o medio dólar do Centenario de Cleveland, tamén de 1936. En 1942, cando a ANA celebrou a súa convención anual en Cincinnati, Melish organizou unha recepción denominada Pirate's Den ("A gorida do pirata"), na que se exhibían pinturas que el mesmo encargara e que representaban a numismáticos e outros persoeiros do mundo da numismática vestidos de piratas. Segundo Bowers, "pasou por alto o feito de que o maior pirata de todos era sen dúbida o propio Melish, que con seguridade tratou a moitos dos seus convidados cos cartos que lles quitara uns anos antes coa venda das series do medio dólar de Cincinnati".
Flossie Donnelly
Activismo
É a primeira persoa que levou os dous primeiros colectores de lixo flotantes a Irlanda despois de recadar 4.000 euros. Estes dispositivos poden sacar até 83.000 bolsas de plástico ou 20.000 botellas de plástico do mar nun ano. No Día Mundial dos Océanos en xuño de 2018, encabezou a única Marcha polo Océano de Irlanda en Dún Laoghaire. Falou nun evento de TEDx Dún Laoghaire en outubro de 2018.
En outubro de 2019, a canle de televisión irlandesa RTÉjr anunciou que a acompañarían durante a viaxe de Donnelly ao río Citarum en Indonesia, un dos ríos 'plásticos' máis sucios do mundo, nunha serie documental de dúas partes titulada My Story: The Beach Cleaner. Este foi un dos seus moitos compromisos públicos coas escolas e os mozos en Irlanda sobre as solucións á contaminación plástica. Tamén ten un blog popular para nenos no sitio web da súa organización.
Campo do Gerês
miniatura|240px|Ponte dos Eixões en Campo do Gerês, no [[Parque Nacional da Peneda-Gerês]] Campo do Gerês é unha freguesía portuguesa do municipio de Terras de Bouro, distrito de Braga, tamén coñecida como São João do Campo.
Comisión de Belas Artes dos Estados Unidos
Antecedentes e contexto
miniatura|O [[Senado dos Estados Unidos de América|senador James McMillan, creador da Comisión de Parques do Senado, que deseñou o Plan Mcmillan. ]]
William Howard Taft, que foi investido como novo presidente en marzo de 1909, revogou a Orde executiva 1.010 o 21 de maio. Hai diferentes explicacións para esta acción de Taft. Os historiadores Sue Kohler e Christopher Thomas afirman que o presidente apoiaba a idea dunha comisión de belas artes, mais quería que tivese unha boa base lexislativa. Porén, unha reportaxe publicada no Washington Post sinalaba que o Consello era moi controvertido e que o Congreso aprobara unha lei que prohibía destinar fondos a calquera organismo federal non establecido pola lei. Segundo este xornal, a lei pretendía desfinanciar o Consello de Belas Artes.
Makalle
Orixe
miniatura|Palacio de Xoán IV en 1890 Ao comezo do século XIX o ras Wolde Selassie fixo de Antalo a súa capital e a rexión de Makalle localizada a 40 ao norte tornou o seu centro de lecer. En Chelekot, a 17 quilómetros da actual Makalle, estableceu a súa corte. Nos rexistros tributarios do atse Teodoro II, Makalle aparece como un distrito tributario dentro de Enderta.
Comisión de Belas Artes dos Estados Unidos
Exposicións
En maio de 2010, no National Building Museum, de Washington, inaugurouse unha exposición dedicada exclusivamente á historia da Comisión de Belas Artes dos Estados Unidos, con motivo do centenario da súa creación. A exposición, titulada "Un século de deseño: a Comisión de Deseño dos Estados Unidos, 1910-2010", estivo activa entre o 15 de maio e o 18 de xullo de 2010.
Makalle
Século XX
Durante a Guerra de Etiopía (1935-1936) as tropas comandadas polo xeneral Emilio De Bono conquistárona o 8 de novembro de 1935. Construíron un aeroporto militar que inaugurado o 15 de xaneiro de 1936 e que se converteu na base da á de recoñecemento táctico e do XLIV Grupo coa 6ª escuadrilla da Regia Aeronautica. Tamén construíron un forte novo, renovaron as estradas e camiños, as liñas de teléfonos, canalizaron a auga potable, liñas eléctricas, estableceron o servizo postal, estableceron un cinema e centros de lecer e deportes nunha modernización da cidade que se dividiu en dúas zonas, a italiana e a nativa, que dobrou en tamaño. En 1938 había un hospital e tamén un hotel A cidade permaneceu baixo dominio italiano ata finais do ano 1941 cando volveu a poder do goberno do soberano etíope Haile Selassie. Porén, o 17 de setembro de 1943 caeu nas mans das forzas rebeldes que loitaban no Tigray meridional e oriental contra do feble goberno do emperador etíope que ao intentar debilitar os nobres locais e reforzar a súa dependencia do goberno central provocara o descontento da poboación local que estaba farta da mala xestión e da corrupción dos aparellos administrativo, e que se organizaron en asembleas locais (gerreb) que formaron un congreso central (shengo) en Wokro so o liderado de Fitawrari Yeebio Woldai e Dejazmach Neguise Bezabih. Nos meses de setembro e outubro os bombardeos aéreos dos británicos causaron danos importantes e axudou ás forzas do goberno etíope a reconquistar a cidade o 14 de outubro tras a derrota dos insurxentes en Amba Alagi.
Isabel Díaz Ayuso
Carreira política
Candidata da lista do PP para as eleccións á Asemblea de Madrid de 2011, non foi elixida daquela como deputada. Entrou na IX lexislatura do parlamento rexional o 15 de xullo para cubrir a vacante por renuncia de Engracia Hidalgo. Renovou a súa acta de deputada nas eleccións rexionais de 2015. Durante a X lexislatura exerceu de voceira adxunta do seu grupo, posición que abandonou xunto coa súa condición de deputada con motivo do seu nomeamento como viceconselleira de Presidencia e Xustiza dio goberno rexional.
Presidencia da Comunidade de Madrid
Proposta como candidata á presidencia da Comunidade de Madrid polo presidente da Asemblea de Madrid Juan Trinidad, que impedira anteriormente unha sesión de investidura de Ángel Gabilondo programando unha sesión de investidura sen candidato en xullo de 2019, Díaz Ayuso foi investida como presidenta do Goberno rexional o 14 de agosto, con 68 votos a prol (correspondentes aos deputados dos grupos parlamentarios Popular, de Cidadáns e Vox en Madrid) e 64 en contra (correspondentes aos deputados dos Grupos Parlamentarios Socialista, Más Madrid e Unidas Podemos-Esquerda Unida-Madrid en Pie).
Cuarto de dólar colombino
O seu anverso caracterízase pola figura de Isabel I de Castela, patrocinadora das viaxes de Cristovo Colón ao Novo Mundo, o que lle deu o nome de "cuarto de dólar isabelino" (Isabella quarter). O reverso amosa unha muller axeonllada fiando liño, cunha roca na man esquerda e un fuso na dereita, como símbolo da industria das mulleres, e baseouse nun esbozo previo do gravador axudante George T Morgan.
Contexto e marco lexislativo
En agosto de 1892, o Congreso aprobou unha lei que autorizaba a creación da primeira moeda conmemorativa dos EEUU, o coñecido como "medio dólar colombino", emitido para ser vendido cunha prima polos organizadores da Exposición Universal de Chicago, co fin de recadar fondos para o seu financiamento. No marco da organización dese evento creáranse paralelamente unha Xunta de Administradoras e unha Xunta de Administradores; a feminina estaba dirixida por Bertha Palmer, esposa do propietario de Palmer House, o hotel principal de Chicago. As decisións das administradoras eran revogadas adoito polos seus homólogos masculinos en asuntos controvertidos: por exemplo, Palmer tratou de pechar o espectáculo de baile das "Mozas exipcias" da feira, por consideralo obsceno, aínda que continuou en cartel por decisión dos administradores varóns, ademais de ser un dos poucos que achegaban beneficios.
Proceso de creación
Palmer contratou a Caroline Peddle a finais de marzo para que realizase o traballo de deseño e indicoulle que o seu anverso debía basearse na figura de Isabel I e que o reverso debía amosar a inscrición "Moeda conmemorativa emitida para a Xunta de Administradoras da Exposición Universal pola Lei do Congreso, 1492-1892", así como o valor facial e o nome do país. A presidenta non lle pediu a Peddle que lle presentase á Xunta de Administradoras o deseño antes de envialo á Casa da Moeda, e informou desta encarga ao seu director e ao secretario do Tesouro. Este último contestoulle a Palmer que a longa inscrición proposta para o reverso faría que a moeda semellase máis ben unha ficha publicitaria e pediulle que se revisase, aínda que non puxo obxeccións a que unha muller se encargase do deseño nin a que se representase a raíña de Castela no anverso. Pola súa banda, o director da US Mint, Leech, envioulle unha nota ao superintendente da Ceca de Filadelfia na que informaba de que a Xunta de Gobernadoras encargaría a un gravador externo a creación do anverso e pedía que o gravador xefe, Barber, crease algúns deseños para o reverso, por se cumprisen.
Valoracións do deseño
O deseño definitivo do anverso consiste nun busto coroado de Isabel I de Castela, con ricas vestiduras. Segundo o historiador da arte Cornelius Vermeule, o anverso de Barber "segue a tradición gótica vitoriana do clasicismo fotográfico de Gilbert Scott, que se resume nos grupos de continentes e nos relevos de persoeiros famosos do Albert Memorial de Londres".
The Cuphead Show!
Sinopse
The Cuphead Show! conta as aventuras do impulsivo Cuphead e o seu precavido irmán Mugman.
Palio de Siena
De orixe medieval, a competición (La Corsa, como se denomina ali), desenvólvese normalmente dúas veces ao ano:
Nucleomorfo
miniatura|Diagrama dun cloroplasto con catro membranas que contén un nucleomorfo.|300px Os nucleomorfos son núcleos eucariotas pequenos e vestixiais que se encontran entre os pares de membranas internos e externos de certos plastos. Pénsase que son vestixios de núcleos de primitivas algas vermellas e verdes que foron fagocitados por un eucariota máis grande. Como o nucleomorfo se encontra entre dous conxuntos de membranas, son un apoio á teoría endosimbiótica e son unha proba de que os plastos que os conteñen son plastos complexos. Que teñan dous conxuntos de membranas indica que o plasto, en orixe un procariota, foi fagocitado por un eucariota, unha alga, a cal á súa vez despois foi fagocitada por outro eucariota, a célula hóspede, o que fai deste plasto un exemplo de endosimbiose secundaria.
Ngụy Thị Khanh
Traxectoria
Khanh naceu en 1976 en Bắc, unha localidade da provincia de Bắc Giang. Graduouse no Instituto de Relacións Internacionais (Học vinện Quan hệ Quốc tế) en Hanoi. Desde 2008, é a coordinadora dos programas de sensibilización da Rede de Ríos de Vietnam (VRN), onde inicialmente traballara na limitación da contaminación da auga por actividades mineiras, e logo ampliou o enfoque para incluír outras fontes de contaminación así como a estratexia en política enerxética. Foi observadora oficial de Vietnam na Conferencia das Nacións Unidas sobre o Cambio Climático de 2015.
Chrysolina graminis
Distinción entre Chrysolina graminis e Chrysolina herbacea
miniatura|Chrysolina herbacea Chrysolina graminis e C. herbacea son similares en tamaño e cor e poden ser confundidas nas poboacións do Reino Unido, onde C. graminis é unha especie vulnerable, mentres que C. herbacea é moito máis común. Isto fixo que anteriormente se identificasen con frecuencia exemplares de C. herbacea como C. graminis. C. herbacea mide 7–11 mm en lonxitude. Ten cor verde iridescente en toda a superficie dorsal. A puntuación no pronoto e élitros é moi similar, a diferenza do que ocorre en C. graminis. Hai un bordo liso que discorre só ata a metade da lonxitude da beira ventral dos élitros, mentres que este discorre en toda esa lonxitude en C. graminis.
Distribución e hábitat
A distribución da especie é paleártica. As evidencias atopadas en escavacións arqueolóxicas mostraron que a súa presenza no oeste de Europa está confirmada xa desde o Neolítico. Os escaravellos poden encontrarse sobre as plantas Tanacetum vulgare e Mentha aquatica en terras pantanosas e nas beiras de ríos con amplas chairas de inundación en Gran Bretaña. As larvas tamén se rexistraron noutras plantas hóspedes: Achillea ptarmica en Francia e varias plantas do xénero Artemisia en Rusia. Os adultos e larvas aliméntanse das follas das súa plantas hóspede.
Ciclo vital
miniatura|A planta [[Tanacetum vulgare é unha herba medicinal]] Tanto os adultos coma as larvas usan a mesma planta hóspede durante o seu ciclo vital. Esa planta adoita ser Tanacetum vulgare e esta crece en matas discretas. A poboación total de C. graminis nunha área pode estar dividida e os individuos poden pasar todo o seu ciclo vital dentro dunha área duns poucos metros cadrados.
Ritchie Valens
Recoñecementos
En 2019, a vesión de Valens de "La Bamba" foi seleccionada pola Biblioteca do Congreso dos Estados Unidos para a súa conservación no National Recording Registry como "cultural, histórica e esteticamente significativa". Ironicamente, a familia Valenzuela só falaba na casa en inglés, e Valens aprendeu a letra foneticamente para gravar "La Bamba" en castelán.
Ceca de Tesalónica
Período romano
Coa división di Imperio Romano entre os fillos de Teodosio I (379-395), a ceca de Tesalónica continuou a cuñar moeda a nome dos emperadores do Imperio Bizantino, ata que pechou definitivamente por mor da reorganización das casas de moeda levada a cabo por Heraclio I en 629, xunto coa ceca de Cízico e a ceca de Nicomedia.
Teresa Salgueiro
Carreira musical
Voltarei à minha Terra foi un percorrido pola memoria colectiva da música portuguesa do século XX. Cunha nova formación, Teresa Salgueiro encargouse de dirixir os arranxos musicais nos que buscaba deseñar unha linguaxe orixinal que traduza un universo poético, nacido de palabras e sentimentos portugueses.
Frank Edgar Scobey
Carreira profesional
Cando Harding foi elixido presidente dos Estados Unidos nas eleccións presidenciais de 1920, nomeou a Scobey director da Casa da Moeda dos Estados Unidos. Exerceu esta dirección desde marzo de 1922 a setembro de 1923, logo do falecemento do presidente Harding.
Dereito á saúde
Países como o Brasil e Portugal na súa constitución recoñecen o dereito á saúde.
Forza Aérea de Hungría
A Forza Aérea de Hungría (húngaro: Magyar Légierő) é a forza aéra das Forzas de Defensa de Hungría. A Forza Aérea de Hungría actual fai principalmente traballos defensivos. As unidades de voo da forza aérea están organizadas baixo un único mando, o Mando Aéreo e Centro de Control.
Posguerra e guerra fría
En 1993 Hungría iniciou o seu primeiro curso de adestramento de pilotos dende 1956 na academia de aviación de Szolnok. Para o rol de adestramento primario mercáronse 12 avións Yak-52 a Romanía. O goberno alemán tamén doou 24 reactores de adestramenro Aero L-39 Albatros. O custo do adestramento de pilotos doméstico considerouse posteriormente demasiado alto tras un cambio no goberno, e detívose tras completar un só curso.
The Adventures of T-Rex
The Adventures of T-Rex (T-レックス (T-rekkusu)) é unha serie animada xaponesa-estadounidense creada por Lee Gunther e Michael Wahl. Emitiuse orixinalmente entre 1992 e 1993 en América do Norte. A serie conta as aventuras de cinco irmáns Tyrannosaurus que fan actuacións musicais como grupo de vodevil para a compañía Dragon. A empresa era propiedade da fermosa e rica Myrna. Os membros da banda tamén loitan en segredo contra o crime como "T-REX", ideado polo profesor Edison.
Forza Aérea de Hungría
Presente
En agosto de 2021 asinouse un contrato de actualización con SAAB para modernizar a frota de Gripen, que incluirá un radar mellorado PS-05/A Mk4 e novo armamento. Tras implementar a actualización de software MS20 Block 2, od Gripen húngarons poderán lanzar os mísiles Meteor e IRIS-T, e as bombas GBU-49. Todas esas armas estaban sendo adquiridas no ano 2022.
800 metros (documental)
Sucesos
Os ataques comezaron o 17 de agosto de 2017 no paseo da Rambla de Barcelona ao botarse unha furgoneta Fiat Talento branca alugada contra ducias de persoas que paseaban pola parte alta da Rambla de Barcelona. Segundo testemuñas oculares, o condutor ía facendo eses ao longo duns 550 metros para poder atropelar máis xente. O vehículo parou no medio da Rambla, xusto sobre o Mosaico do Pla de l'Os de Joan Miró. Deseguido, o condutor deixou a furgoneta e fuxiu.
Buchnera aphidicola
A relación simbiótica cos áfidos empezou hai entre 160 e 280 millóns de anos, e persistiu por transmisión materna e coespeciación. Os áfidos desenvolveron un bacterioma bilobado que contén de 60 a 80 células chamadas bacteriocitos, no cal ten lugar todo o ciclo de vida de Buchnera asociado cos áfidos. Estímase que un áfido maduro pode albergar unhas 5,6 × 106 de células de Buchnera. Buchnera perdeu factores reguladores, o que permite que teña unha sobreprodución de triptófano e outros aminoácidos. Cada bacteriocito contén múltiples vesículas, chamadas simbiosomas derivadas da membrana plasmática.
Tetróxido de dinitróxeno
O tetróxido de dinitróxeno é un oxidante moi potente. É hipergólico (reacciona espontaneamente) en contacto con varias formas de hidracina, formando xuntos unha combinación de propelente para foguetes.
Parafuso de Arquímedes
Deseño
miniatura|Deseño dun parafuso de Arquímedes Consiste nun parafuso (superficie helicoidal que rodea un cilindro) dentro dun tubo. O movemento deste aparato conséguese grazas a un muíño ou por traballo manual. Debido a que o parafuso rota, este fai que o líquido que se atopa debaixo ascenda pola superficie helicoidal que o rodea. Se cae auga dunha sección, esta se recolle pola seguinte, que probablemente faga que suba de novo. Porén, este feito reduce a eficiencia do parafuso.
Usos
Tamén foi utilizado polo enxeñeiro de solos John Burland en 2001 para estabilizar a torre de Pisa. Retiráronse pequenas cantidades de subsolo saturado de auga por debaixo da parte norte da torre. Desta forma corrixiuse a súa inclinación.
Drahomír Zobek
Traxectoria
Drahomír Zobek é membro da Asociación de Medallistas de Eslovaquia, entidade que presidiu durante un longo período. Tamén é membro da Federación Internacional da Medalla de Arte, en cuxas exposicións internacionais participou asiduamente: Lisboa (1979), Florencia (1983), Estocolmo (1985), Helsinqui (1990), Budapest (1994), París (2002) Seixal (2004) e Kremnika (1995).
Jesús Tato Lens
Jesús Tato Lens, nado en Santiago de Compostela cara a 1859 e finado en Lynhurst (Nova Jersey) o 22 de agosto de 1929, foi xornalista e sindicalista galego.
Teodomiro Gutiérrez Cuevas
Alzamento en armas
En decembro de 1915 Rumi Maqui iniciou a sublevación, ao mando de centos de indios de Huancané e Azángaro. Segundo outra versión, chegou a mobilizar 2.000 indíxenas. A nova desta rebelión causou sorpresa en Lima, aínda que tamén ironía, polo carácter de mesianismo incaico co que estaba tinguida.
Tragulus napu
Descrición
miniatura|Un exemplar no Parque Zoolóxico Nacional Smithsonian en Washington, DC É un ungulado moi pequeno de algo máis de 5 kg de peso de adulto, pero aínda así é un dos maiores do seu xénero, só comparable co Tragulus williamsoni, grazas aos seus 70-75 cm de longo (máis un rabo de 6-10 cm) e unha altura ata os ombros de 30-35 cm. Carece de cornos, pero os machos teñen longos cairos superiores que sobresaen e crecen continuamente ata varios centímetros. A cabeza é pequena e triangular e con grandes ollos, o dorso está curvado e as patas son moi delgadas, sendo as anteriores máis longas. A súa cor varía coas subespecies, pero adoita ser marrón alaranxado pero como cada pelo ten unha banda negra máis ou menos grande isto dálle unha aparencia máis ou menos escura segundo as poboacións. A parte inferior é branca cunha banda central negra. Na gorxa ten liñas brancas características. A fronte é escura e con liñas escuras que chegan aos ollos e liñas laranxas nas cellas. Ambos os sexos teñen glándulas de olor na parte inferior da mandíbula.
Distribución
Vive en Sumatra, Borneo e as illas menores malaias e indonesias, sur de Myanmar e de Tailandia e a Maliisia peninsular. Vive preto da auga, en bosques tropicais e mangleirais. Aínda que está rexionalmente extinguido en Singapur, foi descuberto nunha pequena illa en 2008. Os informes da súa presenza noutras partes probablemente son incorrectos. Son terrestres, mais pasan bastante tempo en áreas húmidas e pantanosas e nadan ben.
Edgar Rubin
Antecedentes do Vaso de Rubin
A existencia destes efectos ópticos existentes nas artes plásticas dedicadas á monarquía francesa fora corroborada por Balzac no libro Scènes de la vie de province.
Chondropyga dorsalis
Chondropyga dorsalis é un grande escaravello australiano da familia dos escarabeidos.
Lamprima aurata
Distribución e hábitat
L. aurata é nativa de Australia e pode encontrarse en Tasmania e sueste da Australia continental, principalmente en Victoria, en bosques secos esclerófilos.
Francisca Adame Hens
Recuperación da memoria histórica
En 2015 Canal Sur Televisión dedicoulle un capítulo da súa serie Hijos de Andalucía, un programa que narra as traxectorias de mulleres e homes cuxas contribucións científicas, artísticas, sociais ou políticas son recoñecidas pola Xunta de Andalucía desde 1983 co título de Fillos Predilectos e Medallas de Andalucía.
Decimal periódico
Fracción correspondiente a un número periódico
Unha fracción pode dar un número decimal periódico. Son exemplos disto 1/9, 1/3, 2/27 ou 7/12.
Xel de sílice
O xel de sílice 'húmido', que se pode preparar fresco a partir de solcións alcalinas de silicato, pode variar en consistencia desde un xel mol e transparente, similar á xelatina ou ao ágar, a un sólido duro, concretamente un xeroxel enchoupado de auga. Ás veces utilizase en procesos de laboratorio, por exemplo para suprimir a convección en líquidos e impedir a precipitación de partículas suspendidas.
Tipos
Xel de sílice estabilizante - pos sólidos microporosos non cristalinos, non tóxico, resistente ao lume, usado na fabricación de cervexa para mellorar o sabor, claridade, cor e a escuma, e eliminación de impureas de microorgnismos.
Desecante
O xel de silice pode utilizarse tamén para manter tan baixa como sexa posible a humidade relativa dentro dunha radio de alta frecuencia ou a guía de onda dun sistema de transmisión por satélite (ver tamponamento da humidade). A acumulación dunha humidade excesiva nunha guía de onda pode causar arcos eléctricos dentro da propia guía de onda, danando o amplificador de potencia que o alimenta. Ademais, as pingas de auga que se forman e condensan dentro da guía de onda cambian as características de impedancia e frecuencia, degradando o sinal. É común nun sistema de aire comprimido pequeno (similar a unha pequena bomba de acuario caseiro) para ser empregado para facer circular o aire dentro da guía de onda sobre un bote de xel de sílice.
Aditivo alimentario
O xel de sílice, tamén denominado aeroxel de sílice ou sílice hidratrado, pode engadirse a alimentos en países como os da Unión Europea e os Estados Unidos de América. Está considerado pola FDA estadounidense como substancia xeralmetnre segura, o que significa que pode ser engadida a produtos alimenticios sen necesidade de aprobación. Na Unión Europea está permitido engadir sílice a alimentos nunha concentración de ata o 5% e nos Estados Unidos ata nun 2%.
Os seus usos neste campo son: axente anticoagulante, axente desescumante, estabilizador, adsorbente, portador, axente acondicionante, axente contra o frío, axuda para a filtración, axente emulsionante, axente de control da viscosidade e axente contra a precipitación.
Gran Premio do Canadá de 2023
Informe de cualificación
Verstappen comezou a Q3 cun derrape na curva final, con Oscar Piastri saíuse de cheo na saída da curva 6 e estrelándose. Isto deu como resultado a segunda bandeira vermella do día, Nico Hülkenberg estableceu un tempo baixo a bandeira vermella. Pronto retomouse a sesión. Antes das penalización, o tempo de Hülkenberg pola segunda posición deulle ao Haas o segundo mellor resultado de clasificación despois da pole de Magnussen no Gran Premio do Brasil de 2022. Estaba por detrás do polesitter Verstappen e por diante de Alonso. Hülkenberg quedou sorprendido coa súa actuación, dicindo que "é un pouco inesperado", pero esperaba unha oportunidade durante a carreira.